ರಸ್ತೆ ಕಾಮಗಾರಿ ಕಳಪೆ: ತನಿಖೆಗೆ ಆಗ್ರಹ ಕಲಬುರ್ಗಿ: ಜಿಲ್ಲೆಯ ಕಾಳಗಿ ತಾಲೂಕಿನಲ್ಲಿ ಕೈಗೊಂಡ ರಸ್ತೆ ಕಾಮಗಾರಿಗಳು ಕಳಪೆಯಾಗಿದ್ದು, ಈ ಬಗ್ಗೆ ತನಿಖೆಕೈಗೊಂಡು ತಪ್ಪಿತಸ್ತರ ವಿರುದ್ಧ ಕ್ರಮ ಕೈಗೊಳ್ಳುವಂತೆ ಆಗ್ರಹಿಸಿ ವೀರಕನ್ನಡಿಗರ ಸೇನೆ ನೇತೃತ್ವದಲ್ಲಿ ನಗರದಲ್ಲಿ ಸೋಮವಾರ ಪ್ರತಿಭಟನೆ ನಡೆಸಲಾಯಿತು. ನಗರದ ಪಂಚಾಯತ್ ರಾಜ್ ಎಂಜನಿಯರಿಂಗ್ ವಿಭಾಗದ ಸಹಾಯಕ ಎಂಜಿನಿಯರ್ ಕಚೇರಿ ಎದರು ಪ್ರತಿಭಟನೆ ನಡೆಸಿದ ಕಾರ್ಯಕರ್ತರು, ಕಾಳಗಿಯಿಂದ ಭರತನೂರ ಕ್ರಾಸ್ವರೆಗಿನ ರಸ್ತೆ ಡಾಂಬರೀಕರಣ ಕಾಮಗಾರಿ ಅತ್ಯಂತ ಕಳಪೆಯಾಗಿದೆ. ಕಾಳಗಿಯಿಂದ ರಾಜಾಪೂರ ಕ್ರಾಸ್ವರೆಗಿನ 2.5 ಕಿ.ಮೀ ರಸ್ತೆ ಮತ್ತು ಟೆಂಗಳಿ ಗ್ರಾಮದ 1.5 ಕಿ.ಮೀ ರಸ್ತೆ ಕೂಡ ಸರಿಯಾಗಿಲ್ಲ. 5 ಕೋಟಿ ವೆಚ್ಚದಲ್ಲಿ ಈ ಕಾಮಗಾರಿಗಳನ್ನು ಮುಗಿಸಲಾಗಿದೆ. ಇದರಲ್ಲಿ ಹಣ ದುರುಪಯೋಗ ಆದ ಬಗ್ಗೆ ಅನುಮಾನಗಳಿದ್ದು, ಕೂಡಲೇ ತನಿಖೆ ನಡೆಸಬೇಕು ಎಂದು ಆಗ್ರಹಿಸಿದರು. ರವಿ ಒಂಟಿ, ಶಿವಾಜಿ ಚವಾಣ, ಅನಿಲ ತಳವಾರ, ಸಂಜನಾ ಮಂಗಳಮುಖಿ, ರಾಣಿ ಮಂಗಳಮುಖಿ, ಪೂಜಾ ಮಂಗಳಮುಖಿ, ಶಿಥಲ ಮಂಗಳಮುಖಿ, ಶ್ರಾವಣಕುಮಾರ, ಶಿವಕುಮಾರ ದೇವರಮನಿ, ಪ್ರವೀನಪವಾರ, ರಾಹುಲ ರಾಠೋಡ, ಸಿದ್ದುಕಂದಗಲ, ಅಜಯ ಅಡೆ, ರಿಷಿ ವಾಡೆಕರ, ಅವಿನಾಶ ಮುಲಗೆ, ಪ್ರಶಾಂತ ಬಾಚನಳ್ಳಿ, ಹಣಮಂತ ಬಜಂತ್ರಿ, ಶಿವಾನಂದ ಚಿಕ್ಕಾಣಿ, ರೆಹಮಾನ ಉಪಾಧ್ಯ, ಬೇತಾಬ ಉಪಾಧ್ಯ, ನಯಾ ಪಾಟೀಲ ಇದ್ದರು.